ddrg/super_eurlex huggingface dataset:
(5)

For at afgøre om statsborgere fra et givet tredjeland er underlagt visumpligt eller er fritaget for dette krav, foretages der en individuel vurdering under anvendelse af forskellige kriterier, navnlig vedrørende illegal indvandring, offentlig orden og sikkerhed, samt Den Europæiske Unions forbindelser med det pågældende tredjeland, samtidig med at der også tages hensyn til den regionale sammenhæng og til gensidighedsprincippet. Der bør indføres en fællesskabsmekanisme for iværksættelse af dette gensidighedsprincip for det tilfælde, at et af de tredjelande, der er opført på listen i bilag II, beslutter at indføre visumpligt for statsborgere fra en eller flere medlemsstater.
(9)

De forskellige fællesskabsforanstaltninger, der vedrører fremme og samarbejde og handelsmæssige forbindelser til de øvrige industrialiserede lande, der omtales i denne forordning, finansieres for øjeblikket over en lang række mindre budgetposter. Visse budgetbevillinger blev stillet til rådighed under disse forskellige poster til finansiering af pilotprojekter og forberedende foranstaltninger. Efter to års erfaringer med disse pilotprojekter og forberedende foranstaltninger har de hidtil gennemførte foranstaltninger bevist deres værd og vist, at der er behov for at omdanne dem til regulære foranstaltninger. Fællesskabet må for at kunne gennemføre sådanne foranstaltninger i fremtiden til stadighed have de nødvendige midler til rådighed. Det anses derfor af hensyn til effektiviteten, rationaliseringen og fortsættelsen af disse foranstaltninger for nødvendigt, at der oprettes en enkelt budgetpost til finansiering af foranstaltningerne i denne forordning. Dette må dog ikke berøre gennemsigtighed med hensyn til anvendelsen af disse budgetposter, som er nødvendig for Europa-Parlamentets overvågningsprocedure.
(67)

Den yderligere analyse og kontrolbesøg hos brugerne bekræftede endvidere, at PET-folie som råmateriale for forskellige færdige varer hyppigt ikke er et væsentligt omkostningselement, at varer, hvori der indgår PET-folie, kun tegner sig for en lille del af deres samlede produktion, og endelig at brugerne også indkøber deres varer i Fællesskabet og andre tredjelande, som ikke er omfattet af proceduren. Det kan imidlertid ikke udelukkes, at antidumpingtolden for visse brugere, for hvilke PET-folie er et afgørende nødvendigt råmateriale, vil have en vigtig indvirkning på de samlede produktionsomkostninger. Dette ændrer imidlertid ikke de gennemsnitlige samlede resultater af undersøgelsen. Konklusionen i betragtning 183 i forordningen om midlertidig told, hvorefter en indførelse af told sandsynligvis i gennemsnit ikke vil have væsentlige virkninger for brugerne af PET-folie, bekræftes derfor.
(2)

I artikel 9e, stk. 1, i direktivet er det fastsat, at der kan gives en foreløbig tilladelse til nye anvendelser af tilsætningsstoffer, såfremt betingelserne i artikel 3a, litra b) til e), er opfyldt, og det ud fra de foreliggende resultater med rette kan formodes, at stofferne har én af de virkninger, der er omhandlet i direktivets artikel 2, litra a), når de anvendes i forbindelse med foder. Gyldighedsperioden for den foreløbige tilladelse kan ikke være over fire år for tilsætningsstoffer, der er omhandlet i direktivets bilag C, del II.
(1)

Kommissionen har for at kunne løse de opgaver, som efter traktaten og fællesskabsbestemmelserne om den fælles markedsordning for frugt og grøntsager påhviler den, brug for nøjagtige oplysninger om produktionskapaciteten i plantager med visse arter af frugttræer inden for Fællesskabet samt for at have prognoser på mellemlang sigt over produktionen og udbuddet på markederne til sin rådighed. Kommissionen udfører i øjeblikket denne opgave i henhold til Rådets direktiv 76/625/EØF af 20. juli 1976 om statistiske undersøgelser, der skal foretages af medlemsstaterne for at bestemme produktionskapaciteten for plantager med visse arter af frugttræer ( 3 ). I forbindelse med nye ændringer af nævnte direktiv bør det for at skabe større klarhed ophæves og erstattes med nærværende direktiv.
Kameraet hører ikke ind under kapitel 90, da det er omfattet af en position i kapitel 85

Sæt pakket til detailsalg bestående af en farvemonitor, kabelclips, strømforsyningskabel, fjernbetjening (med 2 batterier), brugsanvisning og installationsdisketter. Monitoren er af plasmatypen med skærmdiagonal på 105,6 cm (42 tommer) (udvendige dimensioner: 103,5 cm i bredden, 64 cm i højden og 15 cm i dybden), opløsning på 852 × 480 pixel og to indbyggede højtalere. Den har følgende grænseflader: — tre videoindgange (sammensat videosignal) — dataindgang (VGA-SVGA) — lydindgang og — kontrolindgang. De forskellige grænseflader sætter monitoren i stand til i farver at vise både data fra en automatisk databehandlingsmaskine og faste eller levende billeder fra en videooptager, videogengiver, DVD-spiller, et videokamera etc.

8528 21 90
(9)

Indtil vedtagelsen af renhedskriterier for de resterende stoffer på EF-niveau og med henblik på at sikre et højt beskyttelsesniveau for befolkningens sundhed, bør der gælde generelt acceptable renhedskriterier, som er anbefalet af internationale organisationer eller organer, inklusive, men ikke begrænset til det fælles FAO-WHO-ekspertudvalg for tilsætningsstoffer i levnedsmidler (JECFA), EUP (den europæiske farmakopé). Det bør tillades medlemsstaterne under overholdelse af traktatens regler at opretholde nationale regler om fastsættelse af strengere renhedskriterier.
(3)

Der vil senere ved hjælp af et direktiv blive truffet bestemmelse om ensartet anvendelse af regulativ nr. 108, dels for at give virksomhederne tid til at træffe forholdsregler til at overholde regulativets forskrifter, dels for at undgå, at forskellige ikrafttrædelsesdatoer i de enkelte medlemsstater griber forstyrrende ind i markedet for regummierede dæk. Det betyder dog ikke, at regulativet bliver integreret i systemet for typegodkendelse af motorkøretøjer og påhængskøretøjer dertil —
(7)

Denne beslutning er ikke til hinder for, at Kommissionen på et senere tidspunkt træffer foranstaltninger for dette aktive stof under Rådets direktiv 79/117/EØF ( 7 ).
(2)

Schengen-informationssystemet har i sin nuværende form kun kapacitet til at betjene 18 deltagerlande. Det er på nuværende tidspunkt operationelt for 13 medlemsstater og to andre stater (Island og Norge), og det er hensigten, at det skal gøres operationelt for Det Forenede Kongerige og Irland inden for en overskuelig fremtid. Det er dog ikke udformet med henblik på at betjene det større antal medlemsstater, som Den Europæiske Union vil have efter udvidelsen.
(2)

Europa-Kommissionen støttede i sin meddelelse »Mod et indre marked for supplerende pensioner« af 11. maj 1999 (KOM(1999) 134 endelig udg.) idéen om at oprette et pensionsforum, som gruppen på højt niveau for fri bevægelighed havde fremsat, og besluttede følgelig at indkalde et sådant forum, der skal afholde mindst to møder om året, og som består af repræsentanter for regeringerne, arbejdsmarkedets parter, pensionsfondene og, hvis det er hensigtsmæssigt, andre institutioner, der arbejder på dette område.
(7)

Bestemmelserne i Europa-Parlamentets og Rådets direktiv 2000/13/EF af 20. marts 2000 om indbyrdes tilnærmelse af medlemsstaternes lovgivning om mærkning af og præsentationsmåder for levnedsmidler samt om reklame for sådanne levnedsmidler ( 6 ), særlig artikel 7, stk. 2 og 5, bør anvendes på visse betingelser. Det bør klart angives, om et produkt er en blanding af frugtsaft og frugtsaft fremstillet af koncentrat, og, for frugtnektars vedkommende, om det helt eller delvis er fremstillet af et koncentreret produkt; mærkningens ingrediensliste skal indeholde navnene på både de frugtsafter og de frugtsafter fremstillet af koncentrat, der er anvendt.
(2)

Begrundelsen for Rådets direktiv 76/118/EØF af 18. december 1975 om indbyrdes tilnærmelse af medlemsstaternes lovgivning vedrørende visse former for konserveret helt eller delvis inddampet mælk bestemt til menneskeføde ( 4 ) var, at forskelle mellem de nationale lovgivninger om visse former for konserveret mælk kunne skabe ulige konkurrencevilkår med mulig vildledning af forbrugerne til følge og dermed kunne have direkte indvirkning på fællesmarkedets oprettelse og funktion.
(6)

I sin endelige rapport anbefalede vismandsudvalget, at der blev oprettet to rådgivende udvalg, Det Europæiske Værdipapirudvalg med repræsentanter for medlemsstaterne på højt niveau, og Det Europæiske Værdipapirtilsynsudvalg med højtstående repræsentanter for de nationale offentlige myndigheder med ekspertise inden for værdipapirer, blandt andet med det formål at rådgive Kommissionen.
(3)

I Kommissionens handlingsplan for finansielle tjenesteydelser ( 1 ) kortlægges en række initiativer, der er nødvendige for at færdiggøre det indre marked for finansielle tjenesteydelser, og fremhæver nødvendigheden af at oprette et værdipapirudvalg, som kan medvirke til at udbygge fællesskabslovgivningen inden for værdipapirer.
(2)

I artikel 9e, stk. 1, i direktivet er det fastsat, at der kan gives en foreløbig tilladelse til nye tilsætningsstoffer eller til nye anvendelser af tilsætningsstoffer, såfremt betingelserne i artikel 3a, litra b), c), d) og e), i direktiv 70/524/EØF er opfyldt, og det ud fra de foreliggende resultater med rette kan formodes, at det har en af de virkninger, der er omhandlet i direktivets artikel 2, litra a). Gyldighedsperioden for den foreløbige tilladelse kan ikke være over fire år for tilsætningsstoffer, der er omhandlet i direktivets bilag C, del II.
(5)

Vurderingen af dokumentationen viser, at det kan være nødvendigt med bestemte procedurer for at beskytte arbejdstagere mod at blive udsat for tilsætningsstofferne. En sådan beskyttelse skulle dog være sikret ved anvendelse af Rådets direktiv 89/391/EØF af 12. juni 1989 om iværksættelse af foranstaltninger til forbedring af arbejdstagernes sikkerhed og sundhed under arbejdet ( 3 ).
(2)

Det er imidlertid vigtigt at sikre samme beskyttelsesniveau for euroen i de medlemsstater, der ikke har indført euroen som fælles valuta og at vedtage de bestemmelser, der er nødvendige med henblik herpå —
(7)

For at muliggøre indførsel af registrerede heste fra Sydafrika er det nødvendigt at tilpasse områdeopdelingen ved indførsel af enhovede dyr ved at ændre bilaget til beslutning 92/160/EØF, at ændre grænserne for de overvågningsområder og iagttagelsesdistrikter, der er anført i bilaget til beslutning 97/10/EF, og at ophæve beslutning 1999/334/EF.
(3)

Det Forenede Kongeriges og Belgiens myndigheder har over for Kommissionen anført, at dossiererne for de aktive stoffer ved den indledende undersøgelse synes at opfylde kravene til data og oplysninger i bilag II til direktiv 91/414/EØF. De indgivne dossierer synes også at opfylde kravene til data og oplysninger i bilag III til direktiv 91/414/EØF med hensyn til ét plantebeskyttelsesmiddel, der indeholder det pågældende aktive stof. De respektive ansøgere sendte derefter i medfør af artikel 6, stk. 2, i direktiv 91/414/EØF dossiererne til Kommissionen og de andre medlemsstater, og dossiererne blev forelagt for Den Stående Komité for Plantesundhed.
1.

a) Frugtsaft Gæringsdygtigt, men ugæret produkt, som er fremstillet af den spiselige del af frugter, der er sunde og modne, friske eller konserverede ved nedkøling eller frysning, af en eller flere arter, og som er i besiddelse af den farve, aroma og smag, der er karakteristisk for saften af de frugter, hvorfra produktet hidrører. Aroma, frugtpulp og celler, der ved hjælp af passende fysiske processer er fremstillet af de samme frugtarter, kan restitueres i saften. For så vidt angår citrusfrugter, skal saften hidrøre fra den afskallede frugt. Limesaft kan imidlertid stamme fra hele frugten. I de tilfælde, hvor frugtsafter fremstilles af frugter med kerner, frø og skal, må dele eller fragmenter af kerner, frø og skal ikke indgå i saften. Denne bestemmelse finder ikke anvendelse i de tilfælde, hvor dele eller fragmenter af kerner, frø og skal ikke kan fjernes med god fremstillingspraksis. Det er tilladt at blande frugtsaft med frugtpuré ved fremstillingen af frugtsaft. b) Frugtsaft fra koncentrat Produkt fremstillet ved rekonstituering af koncentreret frugtsaft defineret i punkt 2, med drikkevand, der opfylder kravene i Rådets direktiv 98/83/EF af 3. november 1998 om kvaliteten af drikkevand ( 12 ). Det færdige produkts opløselige tørstofindhold skal overholde minimums-Brix-niveauet for rekonstitueret frugtsaft, jf. bilag V. Hvis frugtsaft fra koncentrat fremstilles af en frugt, der ikke er anført i bilag V, skal minimums-Brix-niveauet for den rekonstituerede frugtsaft være Brix-niveauet for frugtsaften som udvundet fra den frugt, der er anvendt til fremstilling af koncentratet. Aroma, frugtpulp og celler, der ved hjælp af passende fysiske processer er fremstillet af de samme frugtarter, kan restitueres i frugtsaft fra koncentrat. Frugtsaften fra koncentrat fremstilles ved passende processer, der bevarer de væsentlige fysiske, kemiske, organoleptiske og ernæringsmæssige egenskaber for en gennemsnitlig frugtsaft af den type frugt, hvoraf den er fremstillet. Det er tilladt at blande frugtsaft og/eller koncentreret frugtsaft med frugtpuré og/eller koncentreret frugtpuré ved fremstillingen af frugtsaft fra koncentrat.
k)

»etisk komité«: et uafhængigt organ i en medlemsstat, der består af personer fra sundhedsprofessionerne og lægfolk, der har til opgave at sikre, at personer, der deltager i et forsøg, beskyttes med hensyn til rettigheder, sikkerhed og velfærd, samt at fremtræde som garant over for offentligheden for denne beskyttelse, bl. a. ved at fremsætte udtalelser om forsøgsprotokollen, investigatorernes egnethed, faciliteter, og de metoder og det materiale, der skal anvendes for at informere forsøgspersonerne med henblik på at opnå deres informerede samtykke
(1)

Rådet vedtog den 27. november 2001 OLT-afgørelsen. Ifølge artikel 6, stk. 5, i bilag III til denne afgørelse er kumulation af oprindelse tilladt inden for en samlet årlig mængde på 160 000 tons udtrykt i ækvivalent afskallet ris, der omfatter toldkontingentet for ris med oprindelse i AVS-staterne, som fastsat i AVS-EF-partnerskabsaftalen. OLT tildeles i starten af hvert år importlicenser for en mængde på 35 000 tons, og inden for rammerne af denne mængde udstedes der importlicenser for en mængde på 10 000 tons til de mindst udviklede OLT.
(1)

Efter inspektioner, som inspektører, der var udpeget af EF, foretog mellem 28. marts 1996 og 1. januar 2000 i overensstemmelse med artikel 12 i aftalen mellem Det Europæiske Fællesskab og Staten Israel om gensidig anerkendelse af OECD's principper for god laboratoriepraksis (GLP) og programmer for overvågning af overholdelsen heraf, blev det fastslået, at fem israelske forsøgslaboratorier er i overensstemmelse med kravene til god laboratoriepraksis inden for deres respektive ekspertiseområder.
(1)

Erfaringerne i forbindelse med anvendelsen af Kommissionens forordning (EF) nr. 1520/2000 af 13. juli 2000 om fastsættelse af fælles gennemførelsesbestemmelser for eksportrestitutionsordningen og af kriterier for fastsættelse af restitutionsbeløbet for visse landbrugsprodukter, der udføres i form af varer, som ikke er opført i traktatens bilag I ( 3 ), senest ændret ved forordning (EF) nr. 595/2002 ( 4 ), viser, at det er hensigtsmæssigt at fastsætte mere fleksible regler om overdragelse af restitutionslicenser med korte gyldighedsperioder, der udløber ved udgangen af regnskabsperioden, og at forhøje den tærskel, som visse erhvervsdrivende skal være under for at være fritaget for at forelægge licenser.
(4)

Rådet bekræftede den 22. juli sin fortsatte støtte til Den Mellemstatslige Organisation for Udviklings (IGAD) resolutioner af 24. november 2000 og 11. januar 2002, som opstiller en generel ramme for forsoningsprocessen i Somalia, og gør rede for Den europæiske Unions mål, hvad angår Somalia.
2002R1150 — DA — 29.06.2002 — 000.001 — 1
Dette dokument er et dokumentationsredskab, og institutionerne påtager sig intet ansvar herfor
►B RÅDETS FORORDNING (EF) Nr. 1150/2002
af 27. juni 2002
om åbning af et autonomt kontingent for import af oksekød af høj kvalitet
(EFT L 170 af 29.6.2002, s. 14)
Berigtiget ved:
►C1Berigtigelse, EFT L 196 af 25.7.2002, s. 63 (1150/2002)
▼B
RÅDETS FORORDNING (EF) Nr. 1150/2002
af 27. juni 2002
om åbning af et autonomt kontingent for import af oksekød af høj
kvalitet
RÅDET FOR DEN EUROPÆISKE UNION HAR —
under henvisning til traktaten om oprettelse af Det Europæiske Fælles-skab, særlig artikel 133,
under henvisning til forslag fra Kommissionen, og
ud fra følgende betragtninger:
(1)I betragtning af at EF har en interesse i at udvikle harmoniske
handelsforbindelser med tredjelande og af de meget store økono-
miske og sociale vanskeligheder i visse eksporterende lande, børder midlertidigt indføres bestemmelser om at åbne et autonomtEF-importtoldkontingent på 10 000 t fersk, kølet eller frossetoksekød af høj kvalitet.
(2)Oksekødsmarkedet er nu begyndt at blive mere stabilt. EF-forbrugernes efterspørgsel er stigende, særlig efter oksekød af
høj kvalitet. Et supplerende kontingent med nedsat told for
oksekød af høj kvalitet ville både imødekomme forbrugernes ogleverandørernes interesser.
(3)Der bør tilbydes lige og kontinuerlig adgang for alle erhvervsdri-vende i Fællesskabet til kontingentet, og der bør sikres kontrolmed kontingentet. Derfor bør der ved udnyttelse af kontingentetforelægges et ægthedscertifikat, som garanterer produkternes art
og oprindelse.
(4)I henhold til artikel 32 i Rådets forordning (EF) nr. 1254/1999 af
17. maj 1999 om den fælles markedsordning for oksekød(1)
forvalter Kommissionen toldkontingenterne for de produkter,der omfattes af nærværende forordning efter bestemmelser, derer fastlagt efter proceduren i nævnte forordnings artikel 43 —
UDSTEDT FØLGENDE FORORDNING:
Artikel 1
1. Der åbnes for perioden den 1. juli 2002 til 30. juni 2003 ►C1et
EF-importtoldkontingent på 10000 t, ◄udtrykt i produktvægt, fersk,
kølet eller frosset oksekød af høj kvalitet henhørende under pos.0201 30 00, 0202 3090, 0206 10 95 og 020629 91 i den fælles told-tarif.
2. Der vil for dette kontingent blive anvendt en værditoldsats på
20 %.
Artikel 2
Gennemførelsesbestemmelserne til denne forordning, der er vedtaget
efter proceduren i artikel 43 i forordning (EF) nr. 1254/1999, skal inde-
holde bestemmelser om, at der ved udnyttelsen af kontingentet i artikel1 skal fremlægges et ægthedscertifikat som garanti for produkternes artog oprindelse.
Artikel 3
Denne forordning træder i kraft på dagen for offentliggørelsen i De
Europæiske Fællesskabers Tidende .2002R1150 — DA — 29.06.2002 — 000.001 — 2
(1) EFT L 160 af 26.6.1999, s. 21. Senest ændret ved Kommissionens forord-
ning (EF) nr. 2345/2001 (EFT L 315 af 1.12.2001, s. 29).
▼B
Denne forordning er bindende i alle enkeltheder og gælder umiddelbart
i hver medlemsstat.2002R1150 — DA — 29.06.2002 — 000.001 — 3
(1)

I artikel 3 i Kommissionens forordning (EF) nr. 800/1999 af 15. april 1999 om fælles gennemførelsesbestemmelser for eksportrestitutioner for landbrugsprodukter ( 3 ), senest ændret ved forordning (EF) nr. 2299/2001 ( 4 ), er det fastsat, at retten til restitution opstår ved indførslen til et bestemt tredjeland, når der anvendes en differentieret restitutionssats for det pågældende tredjeland. I artikel 14 til 16 i nævnte forordning er der fastsat betingelser for udbetaling af restitutionen i tilfælde af differentieret restitution, bl.a. de dokumenter, der skal fremlægges som bevis for varernes ankomst til destinationen.
(4)

Det bør derfor sikres, at EKSF-antidumpingforanstaltninger fortsat kan gælde under Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab (i det følgende benævnt »antidumpinggrundforordning«) ( 2 ) efter EKSF-traktatens udløb, og at bestemmelserne i antidumpinggrundforordningen fra dette tidspunkt kan anvendes på disse foranstaltninger. Uafsluttede antidumpingundersøgelser skal gennemføres efter EKSF-traktatens udløb og afsluttes i henhold til bestemmelserne i antidumpinggrundforordningen og eventuelle antidumpingforanstaltninger, der træffes som følge af en sådan undersøgelse, skal omfattes af bestemmelserne i antidumpinggrundforordningen. Efter EKSF-traktatens udløb behandles uafsluttede antidumpingansøgninger ligeledes i overensstemmelse med bestemmelserne i antidumpinggrundforordningen.
2002D0681 — DA — 08.07.2002 — 000.001

Dette dokument er et dokumentationsredskab, og institutionerne påtager sig intet ansvar herfor

Berigtiget ved:

▼B

KOMMISSIONENS AFGØRELSE

af 8. juli 2002

om indgåelse af en aftale mellem Det Europæiske Kul- og Stålfællesskab og regeringen for Republikken Kasakhstan om handel med visse stålprodukter

(meddelt under nummer K(2002) 2489)

( ►C1 2002/681/EKSF ◄ )

KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Kul- og Stålfællesskab, særlig artikel 95, stk. 1, under henvisning til udtalelse fra det rådgivende udvalg, efter enstemmig og samstemmende udtalelse fra Rådet, og ud fra følgende betragtninger: (1) Efter afgørelse truffet af Rådet den 19. november 2001 indledte Kommissionen forhandlinger med regeringen for Republikken Kasakhstan, som udmundede i en aftale om handel med visse stålprodukter henhørende under traktaten om oprettelse af Det Europæiske Kul- og Stålfællesskab. (2) Ved aftalen fastsættes der kvantitative lofter for overgang til fri omsætning i Fællesskabet af visse stålprodukter i 2002 til 2004 — ud fra følgende betragtninger: TRUFFET FØLGENDE AFGØRELSE:

Artikel 1

1. Aftalen med Republikken Kasakhstan om handel med visse stålprodukter godkendes herved på Det Europæiske Kul- og Stålfællesskabs vegne.

2. Teksten til aftalen ( 1 ) er knyttet til denne afgørelse.

Artikel 2

Formanden for Kommissionen bemyndiges til at udpege den person, der er beføjet til at undertegne den i artikel 1 omhandlede aftale med bindende virkning for Det Europæiske Kul- og Stålfællesskab.

( 1 ) Se side 20 i denne EFT.
(8)

For at vende denne negative tendens for priserne og salget er det derfor nødvendigt at bringe lagrene af bordvin ned på et niveau, der anses for normalt til at dække markedsbehovet, og således afhjælpe den vanskelige markedssituation. I betragtning af udviklingen i disse lagre i de to sidste produktionsår er det nødvendigt at nedbringe disse lagre til et rimelig niveau, der afspejler behovet for at dække et mere normalt forbrug.
(4)

Repræsentanter for den tjekkiske kontroltjeneste har i en række år deltaget regelmæssigt i seminarer og uddannelsesaktiviteter, som forskellige medlemsstater har tilrettelagt. De har også regelmæssigt deltaget i de internationale aktiviteter, der tager sigte på handelsnormalisering for frugt og grøntsager, herunder i arbejdsgruppen for fastsættelse af normer for letfordærvelige produkter og kvalitetsforbedring under De Forenede Nationers Økonomiske Kommission for Europa (ECE/FN) samt indtil for nylig inden for rammerne af OECD-ordningen for anvendelsen af internationale normer på frugt og grøntsager.
(4)

De ungarske myndigheder har forpligtet sig til kun at indrømme præferencetold for kornprodukter, der indføres til Ungarn, hvis varen er ledsaget af beviser for, at der ikke er udbetalt eksportrestitution for den. Hvis sådanne beviser ikke foreligger, gælder den fulde importtold. Da den fulde told er højere end det restitutionsbeløb, der for tiden ydes for udførsel til andre tredjelande, består der ikke risiko for fordrejning af handelen.